ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en sv id ms ms ms es nl id eo id id ms ms es en nl en es id ms en en ceb id ms ms es en nl en es id ms en ms id ms ms ms id id ms id ms id id id id id id ms id ms ms id ms id id ms ms id ms ms id ms id id ms ms id ms id ms id ms id id id id ms id ms id id ms id id id id id id en hbs_lat ms id ms id ms ms id ms ms ms ms id id ms ms jv ms id id id id ms id id hy hy hy ms ms en en en en en en en id id ms id id en id id jv ms id id it es id id en id ms ms ms ms ms ms
Pil Perancang Keluarga Punca Pembekuan Darah Beku Di Paru-paru?
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Kesihatan Pernafasan • sekitar 1 tahun
Isteri saya mempunyai masalah oksigen yg tak stabil kadang kadang...
Isteri saya mempunyai masalah oksigen yg tak stabil kadang kadang di bawah 95%, apa yg sepatutnya dilakukan utk menstabilkan oksigen beliau
@mohdzaidi.manasHi, anda boleh rujuk pautan https://hellodoktor.com/kesihatan/fakta-menarik/hipoksia-otak/ untuk info lebih... Lihat Lebih Lagi
Kesihatan Pernafasan • sekitar 1 tahun
assalamualaikum doktor..sya mnpunyai msalah resdung yg sngat teruk mnyebabkan mata...
assalamualaikum doktor..sya mnpunyai msalah resdung yg sngat teruk mnyebabkan mata sya selalu berair dan bertahik setiap msa..apakah yg perlu sya lalukan..sya telah mkan bermcam jenis ubat tpi tiasa kesan
@Suryani_roswadiHi, anda boleh rujuk pautan https://hellodoktor.com/keadaan-telinga-hidung-tekak/hidung/... Lihat Lebih Lagi
Lihat 0 lagi kiriman
Semua komen ada di sini
Bahaya Pil Perancang Boleh Sebabkan Darah Beku? Orang Perempuan, Hati-hati!
Ditulis oleh Asyikin Md Isa Disemak pada 01/06/2022
Disemak secara perubatan oleh Panel Perubatan Hello Doktor
Ada yang mengatakan pengambilan pil perancang keluarga boleh menyebabkan wujudnya risiko kesihatan seperti embolisme pulmonari. Adakah ia benar?
Bahayakah pil perancang keluarga?
Dikatakan kombinasi pil kawalan kelahiran yang mengandungi hormon progestin drospirenone, boleh meningkatkan risiko untuk mengalami masalah embolisme pulmonari atau turut dikenali sebagai pembekuan darah di paru-paru.
Biasanya drospirenone akan digabungkan dengan etinil estradiol dan levomefolate dalam penghasilan pil perancang keluarga.
Di pasaran pada masa kini, terdapat pelbagai jenis kaedah kawalan kelahiran yang boleh menjadi pilihan dengan kebaikan dan keburukan yang tersendiri.
Dalam memilih kaedah perancangan keluarga yang betul, umumnya, tidak terdapat kaedah tepat untuk semua individu.
Namun, bantuan dan nasihat daripada doktor pastinya akan dapat membantu mencari kaedah yang bersesuaian dengan keperluan dan amalan gaya kehidupan anda.
Apakah yang dimaksudkan dengan embolisme pulmonari?
Pastinya ramai yang tidak mengetahui apa yang dikatakan dengan embolisme pulmonari, kan?
Ia merupakan keadaan di mana berlaku pembekuan darah di salah satu arteri pada paru-paru. Selalunya ia disebabkan oleh trombosis urat dalam (deep vein thrombosis, DVT).
DVT adalah keadaan serius yang berlaku ketika gumpalan darah terbentuk pada urat jauh dalam tubuh (biasanya di kaki) dan bergerak ke paru-paru.
Apabila situasi tersebut terjadi, masalah pembekuan darah pada paru-paru boleh menyebabkan:
Sekatan aliran darah ke paru-paru
Penurunan tahap oksigen dalam darah
Menjejaskan organ dalam tubuh yang lain
Adakah embolisme pulmonari keadaan yang berbahaya?
YA, ini kerana jika individu yang mengalami keadaan tersebut tidak menerima rawatan lebih awal dan dibiarkan berlanjutan, ia boleh mengancam nyawa.
Tetapi bagaimana keadaan ini boleh mempunyai kaitan dengan pengambilan pil perancang?
Pil perancang keluarga & kesan pembekuan darah
Jika anda sedang menggunakan pil kawalan kelahiran, usah bimbang. Ini kerana tidak semua jenis pil boleh meningkatkan risiko untuk masalah embolisme pulmonari.
Hanya pil yang mengandungi kombinasi hormon drospirenone sahaja yang berisiko tinggi untuk mewujudkan masalah kesihatan ini.
Seperkara yang perlu difahami adalah masalah pembekuan darah pada paru-paru ini merupakan kesan sampingan jarang untuk berlaku.
Walau bagaimanapun, terdapat faktor risiko lain pada individu tertentu yang mungkin akan meletakkan seseorang itu lebih terdedah untuk mengalaminya.
Berdasarkan pengumuman keselamatan daripada U.S Food and Drug Administration (FDA) mengatakan, risiko pembekuan darah ini lebih tinggi ketika menggunakan pil perancang keluarga.
Namun dipercayai, risiko untuk seseorang wanita mengalami embolisme pulmonari sepanjang kehamilan dan ketika proses kelahiran adalah lebih tinggi berbanding semasa pengambilan pil tersebut.
Pengambilan pil kawalan kelahiran dengan kandungan drospirenone bukanlah satu-satunya cara yang boleh meningkatkan risiko kepada masalah pembekuan darah pada paru-paru ini.
Terdapat juga penyebab lain yang boleh meningkatkan risiko seseorang individu untuk mengalaminya, termasuklah:
Sejarah keluarga dengan embolisme pulmonari atau pembekuan darah vena
Mengalami barah, terutamanya paru-paru, ovari atau pankreas
Pernah terkena serangan jantung atau strok
Patah kaki atau pinggul
Keadaan hypercoagulable atau gangguan pembekuan darah genetik
Mengambil estrogen atau testosteron
Mengamalkan gaya hidup yang tidak aktif
Pernah mengalami masalah pembekuan darah sebelum ini
Menjalani prosedur pembedahan besar
Tempoh tidak aktif yang lama, seperti bed rest
Berusia lebih 35 tahun dan merokok
Berusia lebih 60 tahun
Sekiranya anda mempunyai faktor risiko di atas, berbincanglah dengan doktor sebelum pengambilan sebarang pil perancang keluarga yang mengandungi kombinasi drospirenone.
Bagi wanita yang berusia 35 tahun ke atas, anda disarankan untuk memilih menggunakan alat kontraseptif tanpa penggunaan hormon.
Mengenal pasti simptom embolisme pulmonari
Anda juga harus berjumpa doktor sekiranya mengalami keadaan seperti:
Pengsan, pening atau terasa kepala seakan berpusing
Sakit kepala atau kesakitan yang semakin teruk
Masalah mata seperti penglihatan kabur atau berganda
Perubahan warna kulit atau berkeringat (cyanosis)
Penyakit kuning atau jaundis
Bukan semua simptom di atas berkaitan dengan embolisme pulmonari.
Pun begitu, gejala yang dinyatakan adalah kesan sampingan yang boleh terjadi daripada pengambilan pil perancang.
Anda juga berkemungkinan untuk mengalami simptom lain yang dinyatakan kesan tindak balas tubuh kepada kombinasi hormon dalam pil kontraseptif tersebut.
Masalah pembekuan darah pada paru-paru boleh mempunyai gejala yang berbeza. Ia bergantung kepada:
Saiz darah beku/ gumpalan darah
Jumlah bahagian paru-paru yang terjejas
Sama ada anda mempunyai masalah perubatan lain seperti penyakit jantung atau paru-paru
Anda perlu melakukan rawatan perubatan segera jika mengalami gejala seperti berikut ketika pengambilan pil kontraseptif dengan gabungan hormon:
Rasa sakit atau bengkak kaki terutama bahagian betis
Mendapatkan rawatan awal adalah cara terbaik untuk bertahan dengan masalah embolisme pulmonari, jadi jangan berlengah untuk mendapatkan pemeriksaan jika rasa ada yang tidak kena dengan diri anda.
Tindakan tersebut mungkin boleh menyelamatkan nyawa anda.
Pemilihan pil perancang keluarga
Sebelum memutuskan untuk mengambil sebarang kaedah kontraseptif, berbincanglah dengan doktor untuk mengetahui pilihan yang terbaik buat anda.
Ia boleh membantu anda untuk mengenal pasti sebarang faedah atau risiko berkaitan dengan pil perancang yang mungkin menjadi pilihan anda, sekali gus mengelakkan risiko untuk mengalami embolisme pulmonari.
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Jangan bimbang. Ikuti topik hangat dan bertukar cerita dengan bakal ibu yang lain. Sertai Komuniti Kehamilan!
Hello Health Group tidak menawarkan nasihat perubatan, diagnosis atau rawatan.
Pulmonary embolism in a healthy woman using the oral contraceptives containing desogestrel. https://www.ncbi.nlm.nih.gov/pmc/articles/PMC5364109/. Accessed on Jan 5, 2021.
Consumer Health Info: Hormonal Birth Control and Blood Clot Risk. https://nwhn.org/hormonal-birth-control-blood-clot-risk/. Accessed on Jan 5, 2021.
Hormonal Birth Control: Risk of Blood Clots. https://www.uofmhealth.org/health-library/tw9278. Accessed on Jan 5, 2021.
Birth Control Methods. https://www.stoptheclot.org/about-clots/webinar_contra/birth_control_clots/. Accessed on Jan 5, 2021.
What To Know About Birth Control and Blood Clots. https://health.clevelandclinic.org/yes-your-birth-control-could-make-you-more-likely-to-have-a-blood-clot/. Accessed on Jan 5, 2021.
FDA Drug Safety Communication: Updated information about the risk of blood clots in women taking birth control pills containing drospirenone. https://www.fda.gov/drugs/drug-safety-and-availability/fda-drug-safety-communication-updated-information-about-risk-blood-clots-women-taking-birth-control. Accessed on Jan 5, 2021.
Information about Drospirenone. https://www.fda.gov/drugs/postmarket-drug-safety-information-patients-and-providers/information-about-drospirenone. Accessed on Jan 5, 2021.
Jangan Ingat Perokok Saja Yang Kena Masalah Pernafasan COPD, Yang Tak Merokok Juga Berisiko!
Apa Itu Suntikan Perancang Keluarga? Ini Maklumat Patut Anda Tahu
Ditulis oleh Asyikin Md Isa Disemak pada 01/06/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.